Tirelo ye ke ya batho goba mekgahlo ye e nyakago go ngwadiša magae a batšofadi.
Tlatša fomo ya kgopelo ofising ya kgauswi le wena ya Tlhabollo ya Leago.
Tlatša fomo yeo o na le mohlankedi wa Kgoro yeo.
O tlo fiwa rasiti yeo o tlogo e swara bjalo ka bohlatse bja gore o dirile kgopelo yeo.
Kgoro e tlo lekola kgopelo ya gago gomme ya go tsebiša ka dipoelo.
Ge kgopelo ya gago e se ya atlega, o tlo tsebišwa ka mabaka a sephetho seo ka lengwalo.
Ge o sa dumellane le sephetho seo, o ka ipelaetša ka go ngwalela Tona ya Tlhabollo ya Leago or goba Molekgotlaphethiši wa mo tsebiša gore ke ka lebaka la eng o sa dumellane le sephetho seo.
Dira boipelaetšo mo nakong ya matšatši a 90 morago ga go tsebišwa ka dipoelo tša kgopelo ya gago.
Go ka tšea dibeke tše nne gore go lekolwe kgopelo ya gago.
Yo mongwe le yo mongwe wa bakgathatema bao o tlo ngwala pego go ya ka tekolo ya gagwe.
Dipego di romelwa ofising ya selegae ya Tlhabollo ya Leago gore go tšewe sephetho sa mafelelo.
Tefelo e laolwa ke go ba gona ga matlotlo gomme e fapana go ya ka diprofense.
Tekolo ya legae leo la batšofadi e dirwa ntle le tefo.
Difomo tša kgopelo di hwetšagala ofising ya kgauswi le wena ya Tlhabollo ya Leago.